יצחק קרונזון

יצחק קְרוֹנְזוֹן (Itzhak Kronzon); (14 בספטמבר 1939, חיפה - 18 במאי 2021, ניו יורק) היה רופא אמריקאי ישראלי, פרופסור קליני מן המניין לקרדיולוגיה באוניברסיטת ניו יורק (NYU), מנהל מעבדת הקרדיולוגיה הלא-פולשנית הלב במרכז הרפואי של האוניברסיטה ומומחה לתחום ההדמיה הלא-פולשנית. בנוסף, כותב ספרי סיפורים קצרים וטורים לעיתונים. נולד בחיפה בשנת 1939 לליזה ולזלמן קרונזון, שעלו לארץ ישראל מליטא כחמש שנים קודם לכן והשתקעו בעיר. למד בתיכון הריאלי בחיפה. לאחר מכן למד רפואה במסגרת העתודה האקדמית, וסיים את לימודיו באוניברסיטה העברית בשנת 1966. את הסטאז' עשה בבתי חולים בתל אביב. הוא התגייס לצה"ל ושירת כרופא מוטס בצנחנים. במהלך שירותו הצבאי השתלם ברפואה פנימית ובקרדיולוגיה בהדסה. בשנת 1971 עבר קרונזון לארצות הברית, ושם עבד בבית החולים אלברט איינשטיין ברובע הברונקס, שבו התמחה בצנתור של העורקים הכליליים אצל ד"ר אפרים גלסמן. אחר כך עבר לבית החולים של אוניברסיטת ניו יורק, שם הוא טיפל, לימד וחקר. באמצע שנות ה-70 פתח קרונזון את מעבדת הצנתורים בבית החולים איכילוב. הוא החדיר את תחום האקוקרדיוגרפיה לבתי החולים בישראל ולימד באוניברסיטת תל אביב. בשנות השמונים עזר בהקמת המרכז רפואי לניתוחי לב בניו דלהי שבהודו והיה לחבר מועצת המנהלים של המרכז. קרונזון פרסם כ-500 מאמרים מקצועיים ושישה ספרי הדרכה ולימוד עם רופאים אחרים. ביוני 2010 קיבל פרס מפעל חיים מטעם האגודה האמריקאית לאקו-קרדיוגרפיה. במשך השנים עסק קרונזון בכתיבה לצד הרפואה. הוא כתב מדור ב"דבר השבוע", שנקרא 'זיכרונותיו של רופא' וכן ב"דבר" ובמוסף "7 ימים" של ידיעות אחרונות. ספרו "אמא, שמש ומולדת" הוא אסופת סיפורים משעשעים העוסקים בילדותו בשכונת הדר הכרמל בחיפה בשנות החמישים והשישים. בשנת 2024 עלה בתיאטרון באר שבע, מחזה המבוסס על הספר "אמא, שמש ומולדת" בעל אותו שם. קרונזון היה נשוי לזיווה (נולדה ב-1939), ציירת, ואב לשלושה. כשביקר בישראל התגורר בתל אביב ובקיסריה. נפטר במאי 2021 אמא, שמש ומולדת: סיפורים / יצחק קרונזון, רישומים: דני קרמן, תל אביב: שבא, 1985. מי מקבל את בלגיה?: סיפורים / יצחק קרונזון, תל אביב: עם עובד, תשנ"א-1991. צנתור הלב, פרולוג, 1996. מסע ארוך אל תוך הלב / יצחק קרונזון, תל אביב: עם עובד, תשס"ז-2007. כי מנגד תראה: מבחר סיפורים / יצחק קרונזון; אחרית דבר מאת דן מירון, תל אביב: עם עובד, תשע"א-2010. Itzhak Kronzon and Paul A. Tunick, Challenging Cases in Echocardiography, Philadelphia, PA: Lippincott Williams & Wilkins, 2005. יצחק קרונזון, דף שער בספרייה הלאומית יצחק קרונזון, בלקסיקון הספרות העברית החדשה יצחק קרונזון, ב"לקסיקון הקשרים לספרות ישראלית" רשימת הפרסומים של יצחק קרונזון, בקטלוג הספרייה הלאומית יצחק קרונזון, In Kalvarija Father Died (אורכב 06.06.2020 בארכיון Wayback Machine) (מעברית: איריס קָרֵב (קרונזון)), Bellevue Literary Review (כתב עת ספרותי שמוציא ה-NYU Langone Medical Center), עמ' 70–75 חיים הנדוורקר, "אם איפשרתי לילד לחיות 70 שנה נוספות - זה ניצחון אדיר", באתר TheMarker‏, 7 בספטמבר 2010 דף אישי באתר אוניברסיטת ניו יורק משה סקאל, "כי מנגד תראה" מאת יצחק קרונזון, חיפה על ההדסון, באתר הארץ, 15 בדצמבר 2010 יצחק קרונזון, אבל לבי כולו הודי, באתר הארץ, 24 באפריל 2003 דן מירון, כי מנגד תראה את הארץ, באתר הארץ, 24 במאי 2021 מקבלי התארים באוניברסיטה העברית, למרחב, 26 ביוני 1966 Lisa Greiner, Itzhak Kronzon, MD, FASE, Awarded 2010 Lifetime Achievement Award from the American Society of Echocardiography, NYU Langone Medical Center, June 18, 2010. רומנטי אבל לא פראקטי, מעריב, 4 באפריל 1990 הספד על יצחק קרונזון, בעיתון "ניו יורק טיימז"